ජීවන මාවතේ හතළිස් නවවැනි සැතපුම් කණුව පවා පසුකිරීමට පෙර අකාලයේ කවි ලොවින් වියෝවුණු පී. බී. ගේ කවි ජීවිතය නූතන නවක කවි පරපුරට මහඟු ආදර්ශයකි.ශ්‍රී ලංකාව බ්‍රිතාන්‍ය අධිරාජ්‍යවාදීන්ගේ යකඩ සපත්තුවට පෑගී තිබුණු අවදියේ 1917 වසරේදී කොළඹ කොල්ලුපිටියේ පල්ලියවත්ත නැමැති බිම් පෙදෙසේදී මෙලොව එළිය දුටු අල්විස් පෙරේරා කිවිඳුන් තම ළමා කාලය ගතකළේ දහසක් පීඩන මධ්‍යයේ කටුක පරිසරයකට මුහුණ දෙමිනි.